वाम शक्तिको एकता अभियानलाई मकवानपुरका नागरिक समाज र वुद्धिजीवीले सकारात्मक रूपमा लिएका छन् । यद्यपि सबै तहका नागरिकसम्म सहमतिको सन्देश पुगिसकेको छैन । पुनरावेदन बार एसोसियसन हेटांैडाका पूर्वअध्यक्ष अधिवक्ता मदन दाहाल ठूला दुई वाम पार्टीबीचको सहमति सकारात्मक भए पनि आन्तरिक तयारी नगरी हतारमा गरिएको निर्णयले परिणाम निकाल्न नसक्ला कि भन्ने आशंका व्यक्त गर्छन् । ‘यही निहु पारेर सरकारले केन्द्र र प्रदेशको निर्वाचन गराउँदैन कि भन्ने डर पैदा गरेको छ,’ उनले भने ।
